laion/Wikipedia-Exotic huggingface dataset:
რეკორდები და სტატისტიკა რაგბის მსოფლიო ჩემპიონატზე

1987 - 2007 წლებში ექვსჯერ ჩატარდა უილიამ უებ ელისის თასის (ანუ მსოფლიოს ჩემპიონატი რაგბიში) გათამაშება. ისევე როგორც ყველა ტურნირს, რაგბის მსოფლიო ფორუმსაც ჰყავს თავისი რეკორდმსმენები. სულ რაგბის მსოფლიოს ჩემპიონატზე უთამაშია 24 გუნდს. საერთო ცხრილი შენიშვნა: ჩ - ჩემპიონატი; თ - თამაში; მ - მოგება; ფ - ფრე; წ - წაგება; ბ - სათამაშო ქულები; ლ - ლელო; გ - გარდასახვა; ს - საჯარიმო; ა - არეკნი. ქულების დათვლილია ტრადიციული სისტემით. ყველაზე დიდი სხვაობა ყველაზე, ყველაზე... ორგზის მსოფლიოს ჩემპიონები ჯონ ილზი, ტიმ ჰორანი, ჯეისონ ლითლი - (ყველა -  ავსტრალია) ოს დიურანი  სამხრეთ აფრიკის რესპუბლიკა ორი ქვეყნის სახელით უთმაშიათ გრემ ბეშოფი -  ახალი ზელანდია - 1991, 1995 და  იაპონია - 1999 ფრენკ ბანსი -  სამოა - 1991 და  ახალი ზელანდია - 1995 ადრიან გარეი -  ზიმბაბვე - 1991 და  სამხრეთ აფრიკის რესპუბლიკა - 1999 ჯემი ჯოზეფი -  ახალი ზელანდია - 1995 და  იაპონია - 1999 დაილან მიკა -  სამოა - 1995 და  ახალი ზელანდია - 1999 მეთიუ პინი -  ავსტრალია - 1995 და  იტალია - 1999 ვაინგა თუინგამალა -  ახალი ზელანდია - 1991 და  სამოა - 1999 ყველაზე ხანდაზმული მონაწილე მაიკ ქეთი  ინგლისი - 36 წელი და 33 დღე - სამხრეთ აფრიკასთან 2007 ყველაზე ახალგაზრდა მონაწილე ტრენტონ პალამო  აშშ - 18 წელი და 8 დღე - სამხრეთ აფრიკსთან 2007 ყველაზე, ყველაზე... გუნდური რეკორდები ყველაზე მეტი ქულა ერთ მატჩში (ორივე გუნდისათვის) 177 -  ჰონგ-კონგი -  სინგაპური 1995 ყველაზე მეტი ქულა ერთ მატჩში  ჰონგ-კონგი - 164 სინგაპურთან 1994  იაპონია - 155 ტაივანთან 2002  იაპონია - 120 ტაივანთან 2002 ყველაზე მეტი ლელო ერთ მატჩში  ჰონგ-კონგი - 26 სინგაპურთან 1994  იაპონია - 23 ტაივანთან) 2002  იაპონია - 20 ტაივანთან 1998 ინდივიდუალური რეკორდები ყველაზე მეტი ქულა ერთ მატჩში ბილინგთონი  ჰონგ-კონგი - 50 სინგაპურთან 1994 ყველაზე მეტი ლელო ერთ მატჩში ბილინგთონი  ჰონგ-კონგი - 10 სინგაპურთან 1994 ოხადა  იაპონია - 8 ტაივანთან 2002
ბარძიმ ამილახვარი

ბარძიმ (ქოიარ) თაყას ძე ამილახვარი — ქართლის სამეფოს პოლიტიკური მოღვაწე XVI საუკუნის II ნახევარში, საამილახვროს უფროსი, პრო-ოსმალური დასის მეთაური. იბრძოდა ქართლის მეფის სიმონ I-ის წინააღმდეგ და მხარს უჭერდა მის პოლიტიკურ მეტოქეს, კახეთის მეფე ალექსანდრე II-ს, რომელსაც ცოლად ჰყავდა ბარძიმის ასული თინათინი. სიმონ I-ის ირანში ტყვეობისას ავიწროებდა მეფის ოჯახს. 1573 წელს ელიზბარ ერითავთან ერთად თავს დაესხა სიმონ I-ის ცოლს. 1574 წელს ბარძიმ ამილახვარი დაეხმარა სიძეს, ალექსანდრე II-ს კახეთის ტახტის მოპოვებაში. 1577 წელს ის დაეხმარა მუსტაფა ლალა-ფაშას ქართლში ლაშქრობაში და ორი ციხე ააღებინა, მათ შორის გორის ციხე. სიმონ II-ის დაბრუნების შემდეგ, 1578 წელს, ამილახვარი დააპატიმრეს, ჩამოართვეს ამილახორობა და მამულების ნახევარი. შემდგომში პოლიტიკურ ასპარეზს ჩამოსცილდა. მან მისი მეორე ქალიშვილი ანა ცოლად ჰყავდა ქართლის მეფე ბაგრატ VII-ს ტუხაშვილი ლ., ქართული საბჭოთა ენციკლოპედია, ტ. 1, თბ., 1975. — გვ. 391. კარბელაშვილი პ., „ამილახვართა საგვარეულოს ისტორიული გუჯრები“ // ძველი საქართველო / თაყაიშვილი ე., ტ. II, ტფილისი: ელექტრო მბეჭდავი სტამბა სპირიდონ ლოსაბერიძის, 1913. — გვ. 101-138.
კოკაინი

კოკაინი — ალკალოიდი, რომელიც მიიღება კოკაინის ხის (Erytoxilon coca) ფოთლებისაგან. განეკუთვნება ტკივილგამაყუჩებელ საშუალებათა ჯგუფს. ოფთალმოლოგიაში, ოტოლარინგოლოგიაში, უროლოგიასა და სტომატოლოგიაში ზედაპირული გაუტკივარებისათვის იყენებენ კოკაინის ფხვნილებსა და ხსნარს. კოკაინი ძლიერ ტოქსიკურია, ნერვულ სისტემას ჯერ აღაგზნებს, შემდეგ კი თრგუნავს. მისი ხშირი ხმარებისას შეიძლება განვითარდეს კოკაინიზმი. ნარკომანია კოკაინის ხე ქართული საბჭოთა ენციკლოპედია, ტ. 5, თბ., 1980. — გვ. 574.
ჭარბტენიანი ტერიტორიები

ჭარბტენიანი ტერიტორიები ან წყალ-ჭაობიანი ადგილი — მუდმივად ან სეზონურად დატბორილი ადგილი, რომელიც წარმოდგენილია როგორც დამოუკიდებელი ეკოსისტემა. ჭარბტენიანი ტერიტორიები ქმნიან თბილ წყალსატევებს თევზსაშენებისათვის, უხვბალახიან საძოვრებს მსხვილი რქოსანი საქონელისათვის და ხელსაყრელ ჰაბიტატებს გარეული ცხოველებისათვის. ჭარბტენიანი ტერიტორიები მთელი ხმელეთის 6% მოიცავს და თითქმის ყველგან გვხვდება, ტუნდრიდან დაწყებული ტროპიკებამდე დამთავრებული. ჭარბტენიანი ტერიტორიები აერთიენებს კონტინენტსშიდა, სანაპიროებისა და ზღვის ჰაბიტატების ფართო სპექტრს, სადაც მიწა და წყალი ერთმანეთს ხვდება. ისინი ესტუარებს, დატბორილ დაბლობებს, მტკნარწყლიან ჭაობებს, მანგროს ტყეებს, ტორფიან მიწებს მოიცავს. ჭარბტენიანი ტერიტორიები ასრულებს ძირითად ეკოლოგიურ ფუნქციებს, არეგულირებს წყლის რეჟიმს და ბიომრავალფეროვნების წყაროებს გენეტიკისა და ეკოსისტემის დონეზე, გამოირჩევა დიდი ეკონომიკური, სამეცნიერო, კულტურული და რეკრეაციული მნიშვნელობით, ასრულებს სასიცოცხლო მნიშვნელობის როლს კლიმატის ცვლილების შედეგების შემსუბუქებისა და ადაპტაციისათვის; მისი მზარდი ხელყოფა აუნაზღაურებელ ზიანს აყენებს გარემოს და ეკოსისტემას; ჭაობი არის მიმდებარე ტერიტორიის დატბორვის თავიდან აცლების საშუალება, წყლის „ბუნებრივი ფილტრი“, გადამფრენი ფრინველების დროებით საბინადრო, დასვენების და გამრავლების ადგილი, ეკოტურიზმის განვითარების პოტენციური ტერიტორია და სხვა. საქართველოში საერთაშორისო მნიშვნელობის მქონე ჭარბტენიანი ტერიტორიები გვხვდება ქობულეთის დაცულ ტერიტორიებსა და კოლხეთის ეროვნულ პარკში. მსოფლიო ჭარბტენიანი ტერიტორიების დაცვის დღედ გამოცხადებულია 2 თებერვალი. მსოფლიო ჭარბტენიანი ტერიტორიების შესახებ კონვენციას 1971 წლის 2 თებერვალს ირანის ქალაქ რამსარში მოეწერა ხელი. კონვენცია უზრუნველყოფს წყალჭარბი ტერიტორიების შენარჩუნებას და წყლის ფრინველების არსებობისათვის აუცილებელ საბინადრო ადგილების დაცვას მთელს მსოფლიოში. ვიკისაწყობში არის გვერდი თემაზე: ჭარბტენიანი ტერიტორიები ↑ ჭარბტენიანი ტერიტორიები — საქართველოს საკანონმდებლო ტერმინთა ლექსიკონი ↑ წყალ-ჭაობიანი ადგილი — ინგლისურ-ქართული ბიოლოგიური ლექსიკონი ↑ ჭარბტენიანი ტერიტორიების საერთაშორისო დღე ↑ დღეს ჭარბტენიანი ტერიტორიების დაცვის საერთაშორისო დღეა. დაარქივებულია ორიგინალიდან — 2021-06-22. ციტირების თარიღი: 2021-01-24. ↑ ჭარბტენიანი ტერიტორიების დაცვის საერთაშორისო დღე. დაარქივებულია ორიგინალიდან — 2020-08-13. ციტირების თარიღი: 2018-02-21.
ენგ ლი

ენგ ლი (ჩინ.: 李安; Lǐ Ān; დ. 23 ოქტომბერი, 1954, პინგტუნგი, ტაივანი) — ტაივანური წარმოშობის ამერიკული კინორეჟისორი და პროდიუსერი. არის ფილმების „ჰალკი“, „კუზიანი მთა“, „მოახლოებული ვეფხვი, ჩასაფრებული დრაკონი“ და „პის ცხოვრება“ რეჟისორი. ენგ ლიმ 2-ჯერ მოიგო ოსკარი საუკეთესო რეჟისორის კატეგორიაში ფილმებისათვის „კუზიანი მთა“ (2005) და „პის ცხოვრება“ (2012). იგი პირველი აზიური წარმოშობის რეჟისორია, რომელმაც მიიღო ოსკარი საუკეთესო რეჟისურისათვის. 1993 - საქორწინო ლხინი (The Wedding Banquet) 1996 - გრძნობა და გონება (Sense and Sensibility) 1997 - ყინულის ქარიშხალი (The Ice Storm) 2000 - მოახლოებული ვეფხვი, ჩასაფრებული დრაკონი (Crouching Tiger, Hidden Dragon) 2005 - კუზიანი მთა (Brokeback Mountain) 2007 - ვნება, სიფრთხილე (Se, jie) 2012 - პის ცხოვრება (Life of Pi) შეგიძლიათ იხილოთ მედიაფაილები თემაზე „ენგ ლი“ ვიკისაწყობში. ენგ ლი კინოფილმების ინტერნეტ-მონაცემთა ბაზაში ენგ ლი TCM-ის კინოფილმების მონაცემთა ბაზაში ↑ Ang Lee Wins The Academy Award For Best Director დაარქივებული 2013-05-24 საიტზე Wayback Machine. . stories99.com
კოდეინი

კოდეინი (მეთილმორფინი) — ალკალოიდი, რომელსაც შეიცავს ოპიუმი. ქიმიური შემადგენლობით უახლოვდება მორფინს, თუმცა ტკივილგამაყუჩებელი მოქმედება უფრო სუსტად აქვს გამოხატული. ამცირებს ხველების ცენტრის აგზნებადობას. ხველების დროს ენიშნებათ კოდეინის ან კოდეინის ფოსფატის ტაბლეტები ან ფხვნილები შაქართან, ნატრიუმის ჰიდროკარბონატთან, ტერპინჰიდრატთან, თერმოფსისთან ან ძირტკბილასთან ერთად. საძილე პრეპარატებთან და ბრომთან ერთად კოდეინს იყენებენ დამამშვიდებელ საშუალებად. ჩვილ ბავშვებს კოდეინი არ ენიშნებათ. კოდეინის ხშირმა ხმარებამ შეიძლება გამოიწვიოს კოდეინიზმი. ნარკომანია ქართული საბჭოთა ენციკლოპედია, ტ. 5, თბ., 1980. — გვ. 568.
ლეონიდები

ლეონიდები — ერთ-ერთი ყველაზე შესწავლილი მეტეორთა ნაკადი, რომელიც ყოველწლიურად ნოემბრის თვეში ჩნდება ლომის თანავარსკვლავედის მხრიდან. ეს მეტეორული ნაკადი წარმოიშვება კომეტა ტემპელ-ტუტლის მასალის გამოდინებით, რომელიც 33 წელში ერთხელ უახლოვდება დედამიწას. უწვრილესი ნაწილაკები რომლებიც იწვიან დედამიწის ატმოსფეროსთან დაჯახებით წარმოქმნიან მეტეორთა წვიმას. პირველად ის "გადმოედინება" დიდ ძალით, ხოლო დროთა განმავლობაში მისი ძალა იკლებს. ბოლო ძლიერი მეტეორული წვიმა იყო 1966 წელს, როდესაც ყოველ საათს დედამიწის ატმოსფეროში იწვოდა 150 ათასამდე მეტეორი. მოსალოდნელია რომ შემდეგი ძლიერი მეტეორული წვიმა იქნება 2099 წელს. ლეონიდები - დაკვირვება და ისტორიადაარქივებული 2013-03-04 საიტზე Wayback Machine. (ინგლისურად)
პორნოგრაფია

პორნოგრაფია (ბერძ. πόρνη — მეძავი და γράφω — წერა, ხატვა, აღწერა; სალაპ.: პორნო) — სასქესო ორგანოების ან სქესობრივი აქტის სიტყვიერი ან ნატურალისტური აღწერა სექსუალური აღგზნების მიზნით. პორნოგრაფია დიდი ხნის განმავლობაში იკრძალებოდა სახელმწიფოს და რელიგიური მოღვაწეების მიერ, ზოგ სახელმწიფოში კი დღემდე აკრძალულია. ფეტიშიზმის ნაირსახეობას, რომლის დროსაც სექსუალური მიდრეკილება ჩნდება პორნოგრაფიული საგნების მიმართ, ხოლო სექსუალური დაკმაყოფილება კი პორნოგრაფიის ყურების ან შექმნის დროს, პორნოგრაფომანიას ან პორნომანიას უწოდებენ. პორნოგრაფია განსხვავდება ეროტიკის, ნუდიზმის და ნატურიზმისგან. მისი რამდენიმე ნაირსახეობა არსებობს, მათ შორის არის მსუბუქი პორნო, უხეში, გეი, ლესბოსური, საშინაო და სხვა. ვიკისაწყობში არის გვერდი თემაზე: პორნოგრაფია პორნოგრაფია — მისი დადებითი და უარყოფითი მხარეები
სუპერ-ბოული

სუპერ-ბოული (ინგლ. Super Bowl) — პროფესიონალურ ამერიკულ ფეხბურთში ეროვნული საფეხბურთო ლიგის (NFL) ჩემპიონატი აშშ-ში. თამაში და მასთან დაკავშირებული ზეიმი-ღონისძიებანი შეადგენს ე. წ. „სუპერ-ბოულ სანდეის“ (აგრეთვე ცნობილი როგორც „სუპერ სანდეი“ - ინგლ. სუპერ კვირადღე), რომელიც წლების განმავლობაში თითქმის დე-ფაქტო ამერიკულ ეროვნულ დღესასწაულად იქცა. თამაში დაიწყო 1967 წლის იანვარში როგორც აფლ-ეფლ მსოფლიო ჩემპიონატი, რომელშიც ეფლ ჩემპიონი გუნდი ეთამაშა უფრო ახალგაზრდა მოპაექრე ამერიკის საფეხბურთო ლიგის (აფლ) გამარჯვებულს „მსოფლიო ჩემპიონი პროფესიონალურ ფეხბურთში“ წოდებისთვის. 1970 წელს ორივე ლიგის გაერთიანების შემდეგ სუპერ-ბოული გახდა ეფლ-ს ჩემპიონთა თამაში. მას შემდეგ ღონისძიება ყოველწლიურად ტარდება კვირა დღეს პლეიოფების შემდეგ, თავდაპირველად ადრე-იანვარში, შემდეგ გვიან იანვარში, ხოლო 2002 წლიდან კი თებერვლის პირველ კვირადღეს.
მეიძის რესტავრაცია

მეიძის რესტავრაცია (იაპ. 明治維新 Meiji Ishin?), აგრეთვე ცნობილი როგორც მეიძი ისინ, რევოლუცია, ან განახლება — მოვლენათა სერია, რომლებსაც შედეგად იაპონიის პოლიტიკურ და სოციალურ სტრუქტურებში უზარმაზარი ცვლილებები მოჰყვა. ეს მოვლენები ხდებოდა XIX საუკუნის მეორე ნახევარში, პერიოდში, რომელიც მოიცავს გვიანდელ ედოს პერიოდს (რომელსაც ხშირად გვიან ტოკუგავას სიოგუნატს უწოდებენ) და მეიძის ერის დასაწყის. ამ მოვლენათა ყველაზე მნიშვნელოვანი აღწერა უცხოელის თვალით ეკუთვნის სერ ერნესტ სატოუს წიგნში „დიპლომატი იაპონიაში“ (1862-1869). რესტავრაცია კომოდირი მეთიუ პერის შავი გემების ჩამოსვლით იაპონიის გახსნის პირდაპირი პასუხი იყო, რამაც იმპერიული იაპონია ზესახელმწიფოდ აქცია. Tokugawa Period's Influence on Meiji Restoration დაარქივებული 2012-04-05 საიტზე Wayback Machine. Essay on The Meiji Restoration Era, 1868-1889
55P/ტემპელ-ტუტლი

ტემპელ-ტუტლის კომეტა (ოფიციალური სახელწოდება 55P/Tempel-Tuttle) — ურანის ოჯახის კომეტა. კომეტას გააჩნია 4 კილომეტრი დიამეტრის ბირთვი და ბრუნავს მზის გარშემო, რისთვისაც მას დედამიწის 33.2 წელიწადი სჭირდება. ტემპელ-ტუტლის კომეტა პრაქტიკულად ერთდროულად, ერთმანეთისგან დამოუკიდებლად აღმოაჩინეს ერნსტ ტემპელმა და ორას ტუტლიმ 1866 წლის 6 იანვარს. კომეტას სახელი მათ პატივსაცემად დაერქვა. კომეტის ბირთვიდან გამოყოფილი მასალით შეიქმნა მეტეორთა ნაკადი ლეონიდები. Orbital simulation from JPL (Java) / Horizons Ephemeris Gary W. Kronk's Cometography
თანამგზავრი

თანამგზავრი ერთ-ერთი ასტრონომიული ობიექტია. იგი თავისი პლანეტის გარშემო ბრუნავს და მასთან ერთად ვარსკვლავის გარშემო ტრიალებს. თანამგზავრი შეიძლება დიდი და შეიძლება პატარა იყოს. მაგალითად მთვარე, იგი დედამიწაზე 1/5-ჯერ პატარაა, მაგრამ არსებობს იმდენად მცირე თანამგზავრი, რომ მათი დანახვა თანამედროვე ტელესკოპებით, არც თუ ისე ადვილია. მაგალითად, მზის სისტემაში ყველაზე დიდ პლანეტას, იუპიტერს 63 თანამგზავრი ჰყავს. თუ იუპიტერს სამოყვარულო ტელესკოპით შეხედავთ, მაქსიმუმ 6 ან 7, ყველაზე დიდ თანამგზავრებს დაინახავთ. არსებობს როგორც ბუნებრივი, ისე ხელოვნური თანამგზავრი. ასტრონომები თვლიან, რომ თანამგზავრად შეიძლება ჩაითვალოს ობიექტი, რომელიც მოძრაობს ცენტრალური სხეულის(პლანეტა, ასტეროიდი) გარშემო ისე, რომ ამ ობიექტის შემადგენელი სისტემის ბარიცენტრი იმყოფება სხეულის შიგნით. თუ ბარიცენტრი არის ცენტრალური სხეულის გარეთ, სხეული კი არ უნდა ჩაითვალოს თანამგზავრად, არამედ სისტემის შემადგენელ ნაწილად(მაგ. ორი ან მეტი სხეული, ასტეროიდი). ამის მიუხედავად საერთაშორისო ასტრონომიულ კავშირს თანამგზავრის მკაცრი განსაზღვრება ჯერ კიდევ არ განუსაზღვრია.
The Rise and Fall of Ziggy Stardust and the Spiders from Mars

The Rise and Fall of Ziggy Stardust and the Spiders from Mars — ინგლისელი მუსიკოს დეივიდ ბოუის სტუდიური ალბომი, გამოცემული 1972 წელს. ეს კონცეპტუალური დისკია, რომლის წარმატებაც დღემდე გრძელდება. გამოსვლისთანავე ის მოექცა ბრიტანული ჩარტის მეხუთე ადგილზე. სიუჟეტურად დისკი ეხება უცხოპლანეტელს, რომელიც ცდილობს ადამიანების იმედი ჩაუსახოს, მათი არსებობის უკანასკნელი ხუთი წლის მანძილზე. ზიგი სტარდასტი ცნობილი როკ-ვარსკვლავია, მაგრამ მას ანადგურებს სიყვარული ნარკოტიკების მიმართ. ყველა სიმღერის ავტორი — დეივიდ ბოუი, გარდა მითითებულისა. The Ziggy Stardust Companion Moonage Daydream: The Life & Times of Ziggy Stardust ↑ https://www.allmusic.com/album/r2473 ↑ The Rise and Fall of Ziggy Stardust. Blender. დაარქივებულია ორიგინალიდან — 2007-08-23. ციტირების თარიღი: 11 ივლისი 2008. ↑ კრისტგოუ, რობერტ. David Bowie. Creem. ციტირების თარიღი: 24 ივნისი 2008. ↑ DAVID BOWIE: The Rise and Fall of Ziggy Stardust And The Spiders From Mars. RCA. Circus (ივლისი 1972). ციტირების თარიღი: 24 ივნისი 2008. ↑ Robinson, Charlotte. (22 აგვისტო 2003) The Rise and Fall of Ziggy Stardust and the Spiders from Mars. 'PopMatters. ციტირების თარიღი: 11 ივლისი 2008. ↑ Cromelin, Richard. (20 ივლისი 1972) The Rise & Fall of Ziggy Stardust and the Spiders From Mars. Rolling Stone. ციტირების თარიღი: 27 მარტი 2011. ↑ Weisbard & Marks, 1995. p.55 ↑ UK Top 40 Hit Database. დაარქივებულია ორიგინალიდან — 19 მარტი 2008. ციტირების თარიღი: 18 მაისი 2008. ↑ allmusic (((Ziggy Stardust > Charts & Awards > Billboard Albums. ციტირების თარიღი: 3 იანვარი 2011. ↑ Billboard 200 01/30/2016. ციტირების თარიღი: 20 იანვარი 2016. ↑ "David Bowie ალბომების და სიმღერების ისტორია ჩარტებში" ბილბორდის კატალოგის საუკეთესო ალბომები - David Bowie. Prometheus Global Media. წაკითხვის თარიღი 30 იანვარი 2016. ↑ 12.0 12.1 UK Top 40 Hit Database. ციტირების თარიღი: 18 მაისი 2008. ↑ allmusic (((Ziggy Stardust > Charts & Awards > Billboard Singles))). ციტირების თარიღი: 18 მაისი 2008. ↑ Lane, Daniel. (9 მარტი 2013) David Bowie's Official Top 40 Biggest Selling Downloads revealed!. ოფიციალური ჩარტების კომპანია. ციტირების თარიღი: 6 აპრილი 2013. ↑ British album certifications – David Bowie – The Rise and Fall of Ziggy Stardust. ბრიტანეთის ფონოგრამების მწარმოებლების ასოციაცია. შეიყვანეთ The Rise and Fall of Ziggy Stardust ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – David Bowie – Ziggy Stardust. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ლოლიტა (რომანი)

„ლოლიტა“ (ინგლ. Lolita) — ვლადიმერ ნაბოკოვის რომანი. პირველად დაიწერა ინგლისურად და გამოიცა პარიზში 1955 წელს, შემდეგ კი ავტორმა რუსულად თარგმნა და 1958 წელს ნიუ-იორკში გამოსცა. რომანმა სახელი გაითქვა ინოვაციური წერის სტილითა და სკანდალური თემით: „ლოლიტაში“ მოთხრობილია საშუალო ასაკის მამაკაცზე — ჰუმბერტ ჰუმბერტზე, რომელსაც თავდავიწყებით შეუყვარდება 12 წლის გოგო, სახელად დოლორეს ჰეიზი, და მასთან ინტიმურ ურთიერთობას იწყებს. რომანი მყისვე ერთ-ერთი ყველაზე პოპულარული ნაწარმოები გახდა და ნაბოკოვს უდიდესი წარმატება მოუხვეჭა. მცირე ხანში რომანი კლასიკის ჟანრში მოხვდა და XX საუკუნის ლიტერატურის ერთ-ერთი ყველაზე ცნობილი და ყველაზე სკანდალური ნაწარმოები გახდა. სახელი „ლოლიტა“ პოპკულტურაში სექსუალურად გათვითცნობიერებული ახალგაზრდა გოგოს სინონიმი გახდა. რომანის კინოვერსია პირველად 1962 წელს გადაიღეს, მეორედ კი — 1997 წელს. „ლოლიტას“ პირველი გამოცემის ფოტოები. სხვადასხვა გამოცემის გარეკნები
I'm Still Here (Jim's Theme)

„I'm Still Here (Jim's Theme)“ — უოლტ დისნეის ანიმაციური ფილმ „განძის პლანეტის“ საუნდტრეკი. მას მღერის ჯონ რეზნიკი. სიმღერა გამოვიდა სინგლის სახით 2002 წელს. დღეისთვის 25 ენაზე გამოსულია მისი სხვადასხვა ვარიანტი. სიმღერა წარმოადგენს ანიმაციური ფილმის პერსონაჟის, ჯიმ ჰოუკინსის თემას. ჯონი ამბობდა: „ჯიმთან სიმღერის დაკავშირება ადვილი იყო. მის ასაკში სწორედ ასე ვგრძნობდი თავს“. ↑ Murray, Rebecca. (November 19, 2002) John Rzeznik Sets Sail for "Treasure Planet". დაარქივებულია ორიგინალიდან — 2007-11-09. ციტირების თარიღი: 2007-08-06.
I'm Still Here

I'm Still Here შეიძლება აღნიშნავდეს: „I'm Still Here“ (Follies-ის სიმღერა), სტივენ ზონდჰაიმის მიუზიკლიდან Follies „I'm Still Here (Jim's Theme)“, ჯონი რეზნიკის თემა ანიმაციური ფილმიდან განძის პლანეტა „I'm Still Here“, უკანასკნელი, დამალული სიმღერა ჯგუფ Crowded House-ის ალბომზე Woodface „I'm Still Here“, Kula Shaker-ის სიმღერა ალბომიდან Peasants, Pigs & Astronauts
საქართველოს პირველი არხი

პირველი არხი — საქართველოს საზოგადოებრივი მაუწყებლის მთავარი ტელეარხი. მაუწყებლობს 1956 წლიდან საქართველოს მასშტაბით. ამჟამად საქართველოს მოსახლეობის 85% იღებს პირველი არხის მაუწყებლობას. საქართველოს საზოგადოებრივი მაუწყებელი ოფიციალური საიტი
ასტრონომიული ერთეული

ასტრონომიული ერთეული (აღნიშვნა: ა. ე., au/ua) — ასტრონომიაში მანძილის საზომი ერთეული, რომელიც ტოლია 149 597 870,610 (149,6 მლნ) კილომეტრს. ასტრონომიული ერთეული მიახლოვებით ტოლია მანძილისა დედამიწასა და მზეს შორის. ზუსტად რომ ვთქვათ ასტრონომიული ერთეული უდრის წრიული ორბიტის რადიუსს, რომლის ბრუნის პერიოდია, რომ გამოვრიცხოთ მზის სისტემის ყველა სხეული, ზუსტად უდრიდეს დედამიწის ბრუნის პერიოდს. დედამიწის დიდი ნახევარღერძი ტოლია 1,000000036406 ა. ე. ძირითადად გამოიყენება მზის სისტემის ობიექტების მანძილის გაზომვისათვის, არა მზის სისტემის, და აგრეთვე ორმაგი ვარსკლავების კომპონენტებს შორის. ჰელიოცენტრულ სისტემის გაჩენის დროიდან, განსაკუთრებით კეპლერის ციური მექანიკის, მანძილები მზის სისტემაში (ძალიან ახლის მდებარე მთვარის გამოკლებით) გაიზომა ძალიან დიდი სიზუსტით. რადგან მზე არის სისტემის ცენტრალური სხეული, ხოლო მის გარშემო მბრუნავი დედამიწა — მოთვალთვალეთა ადგილსამყოფელი, ბუნებრივი იყო ეს რადიუსი აღებულიყო გაზომვის ერთეულად. მაგრამ არ არსებობდა ამ ერთეულის ზუსტი გაზომვის ხერხი, რომ შევადაროთ მიწიერ მასშტაბებთან. მზე არის საკმაოდ შორს, რომ გაიზომოს პარალაქსით. მანძილი მთვარემდე იყო ცნობილი, ხოლო შეფასება ცნობილი XVII საუკუნეში მანძილის მზემდე და მთვარემდე ვერ ხერხდებოდა — მთვარეზე დაკვირვება არ იძლევა საჭირო სიზუსტეს, ხოლო დედამიწის და მზის მასების შეფარდება არ იყო ცნობილი. 1672 წელს ჯოვანი კასინიმ თავის თანამშრომელთან ჟან რიშესთან ერთად გაზომეს პლანეტა მარსის პარალაქსი. რადგან დედამიწის და მარსის ორბიტის პარამეტრები იყო დიდი სიზუსტით გაზომილი, გახდა შესაძლებელი გამოიკვლიოს ასტრონომიული ერთეულის ზომისა — თანამედროვე ერთეულებში 146 მლნ. კმ. შემდგომში ხორციელდებოდა ერთეულის დაზუსტების გამოკვლევები ვენერის გასვლით (დაბნელებით) მზის დისკოზე. ასტეროიდ ეროსის მიახლოვება დედამიწასთან 1901 წელს და მისი პარალაქსის გაზომვით გახდა შესაძლებელი უფრო ზუსტი მანიშნებლის მიღება. პარსეკი სინათლის წელი ქართული საბჭოთა ენციკლოპედია, ტ. 1, თბ., 1975. — გვ. 652.
თხუთმეტი წლის კაპიტანი

„15 წლის კაპიტანი“ (ფრანგ. Un capitaine de quinze ans) — ფრანგი მწერლის, ჟიულ ვერნის სათავგადასავლო რომანი. პირველად გამოიცა 1878 წელს საფრანგეთში. „15 წლის კაპიტანი“ ჟიულ ვერნის ერთ-ერთი ყველაზე პოპულარული ნაწარმოებია. პირველად 1878 წელს გამოქვეყნდა „გართობისა და აღზრდის ჟურნალში“ და იმავე წელს ცალკე წიგნადაც გამოიცა. რომანში მოთხორბილია ხომალდ „პილიგრიმის“ მგზავრების ფათერაკებით სავსე თავგადასავალი. მოქმედება ვითარდება 1873 წლის თებერვლიდან ივლისის ბოლომდე. რომანის გმირებს, დიკ სენდს, მისის უელდონსა და მათ მეგობრებს თავს ატყდებათ ათასგვარი განსაცდელი ღია ზღვაში, აფრიკის ტროპიკულ ტყეებსა თუ მონებით მოვაჭრეთა ბანაკში. მთავარი გმირი, 15 წლის, ობოლი დიკ სენდია, რომლის თავგანწირვამ, მეგობრებისადმი უსაზღვრო სიყვარულმა, სიმამაცემ, შეუპოვრობამ, სამართლიანობამ და კეთილშობილებამ , რომანის გმირებს მრავალი განსაცდელი გადაატანინა და დიკ სენდი მკითხველის ერთ-ერთ უსაყვარლეს გმირად აქცია. წიგნში წამოჭრილი მოვლენები ეხება სხვადასხვა საკითხებს, მათ შორის ენტომოლოგიის აღმოჩენას. „15 წლის კაპიტანი“ დაიწერა იმ დროს, როდესაც ევროპის ქვეყნების ხელისუფალნი, ერთმანეთს ექიშპებოდნენ აფრიკის იმ ნაწილის მიტაცებაში, რომელშიც ვითარდება მოვლენები. მწერალი ნათლად ხატავს მონათვაჭრობის საშინელებებს. პორტუგალიის კოლონიები: ანგოლა და მოზამბიკი მონათვაჭრობის მთავარი ცენტრები იყო. ისინი აწვდიდნენ ზანგ მონებს უპირატესად ჩრდილოეთსა და სამხრეთ ამერიკას, აგრეთვე აზიისა და აღმოსავლეთის ქვეყნებს. დიკ სენდი; აქტეონი ანტონიო–ხოზე ალვეცი; ოსტინი ბათი კუზენი ბენედიქტი; კოიმბრა დინგო ჰალიმა ჰერისი ჰერკულესი ჰოვიკი კაპიტანი ჰული იბნ ჰამისი მუანი ლუნგა მუანა გადია ზანგი მუნიტო ნეგორო ტიპო–ტიპო ტომი სამუელ ვერნონი ჯეკ უელდონი ჯეიმზ ვ. უელდონი მისის უელდონი თხუთმეტი წლის კაპიტანი ვიკისაწყობში არის გვერდი თემაზე: თხუთმეტი წლის კაპიტანი
რაიან ჯოუნსი (მრავალმნიშვნელოვანი)

რაიან ჯოუნსი შეიძლება აღნიშნავდეს: რაიან ჯოუნსი — უელსელი რაგბის მოთამაშე რაიან ჯოუნსი (ფეხბურთელი) — უელსელი ფეხბურთელი რაიან ჯოუნსი (მწერალი) — ამერიკელი ჟურნალისტი რაიან ჯოუნსი (ყინულის ჰოკეი) — კანადელი ჰოკეისტი
რაიან ჯოუნსი (მწერალი)

რაიან ჯოუნსი (ინგლ. Ryan Jones) — ამერიკელი ჟურნალისტი და გამომცემელი ამერიკულ საკალათბურთო SLAM|ჟურნალ SLAM]]-ისათვის. ამ ჟურნალისათვის წერა მან 2000 წელს დაიწყო, როგორც გამომცემელმა. მისი პირველი წიგნი „King James, Believe the Hype: The LeBron James story“ 2003 წლის ოქტომბერში გამოიცა. „SLAM“-ის მწერალთა ონლაინ-არქივი დაარქივებული 2006-06-24 საიტზე Wayback Machine.
Pin Ups

Pin Ups — ინგლისელი მუსიკოს დეივიდ ბოუის სტუდიური ალბომი, გამოცემული 1973 წელს. ეს არის მისი უკანასკნელი დისკი, ჩაწერილი საკუთარ ბენდთან 'The Spiders From Mars' ერთად. Pin Ups უშუალოდ შედგება სხვა მუსიკოსების სიმღერების ქავერ-ვერსიებისგან. იგი მოხვდა ბრიტანეთის ჩარტში, სადაც 21 კვირა გაატარა, მათ შორის - ჩარტის პირველ ადგილზეც. მეორედ ჩარტში ის 1983 წელს მოხვდა, 15 კვირით (მაქსიმალური ადგილი - #57). 1990 წელს ეს განმეორდა, კიდევ ერთი კვირით, ჩარტის #52 ადგილზე შეჩერებით. ყოველი დაბრუნება ჩარტში დაკავშირებული იყო ალბომის ახალ გამოცემასთან. Rosalyn – ჯგუფის The Pretty Things სიმღერა (1964) Here Comes the Night – ჯგუფის Them სიმღერა(1965) I Wish You Would – ჯგუფის The Yardbirds მიერ ბილი ბოი არნოლდის სიმღერის არანჟირების ვარიანტი (1955) See Emily Play – ჯგუფ პინკ ფლოიდის სიმღერა (1967) Everything's Alright – ჯგუფის The Mojos სიმღერა (1964) I Can't Explain – ჯგუფის The Who სიმღერა (1965) Friday on My Mind – ჯგუფის The Easybeats სიმღერა (1966) Sorrow – ჯგუფის The Merseys სიმღერა (1966) Don't Bring Me Down - ჯგუფის The Pretty Things სიმღერა (1964) Shapes of Things – ჯგუფის The Yardbirds სიმღერა(1966) Anyway, Anyhow, Anywhere – ჯგუფის The Who სიმღერა(1965) Where Have All The Good Times Gone – ჯგუფის The Kinks სიმღერა (1965) Growin' Up – ბრიუს სპრინგსტინის სიმღერა (1973) Amsterdam – ჟაკ ბრელის სიმღერა, ინგლისური ტექსტის ავტორია მორტ შუმანი (1959) ინფორმაცია საიტზე Discogs ↑ Eder, Bruce. allmusic ((( Pin Ups > Review ))). allmusic. ციტირების თარიღი: 15 July 2008. ↑ Christgau, Robert. David Bowie. Creem. ციტირების თარიღი: 15 July 2008. ↑ Shaw, Greg. (19 ივლისი, 1973 (1973-07-19)) Pin Ups. Rolling Stone. ციტირების თარიღი: 15 July 2008.[მკვდარი ბმული][მკვდარი ბმული]